Ροβέρτος Β΄ του Ντρε

Ο Ροβέρτος Β΄ του Ντρε (Γαλλική γλώσσα : Robert II de Dreux, 1154 - 28 Δεκεμβρίου 1218) από τον Οίκο των Καπετιδών-Ντρε, ήταν κόμης του Ντρε (1184 - 1218). Ήταν ο μεγαλύτερος επιζών γιος του κόμη Ροβέρτου Α΄, κόμη του Ντρε (πέμπτου γιου του Λουδοβίκου ΣΤ΄ της Γαλλίας) και της τρίτης συζύγου του Αγνής του Μπωντεμόν, κόμισσας του Μπραιν. Συμμετείχε στην Γ΄ Σταυροφορία, στην Πολιορκία της Άκρας και στην μάχη του Αρσούφ, πήρε μέρος στον Νορμανδικό πόλεμο ενάντια των Ανδεγαυών βασιλέων μαζί με τον αδελφό του Φίλιππο του Ντρε (1193-1204). Κυρίευσε το κάστρο του Νονανκούρ από τον βασιλιά της Αγγλίας Ριχάρδο τον Λεοντόκαρδο που είχε αιχμαλωτιστεί στην Γερμανία (1193). Συμμετείχε στην Σταυροφορία των Αλβιγηνών (1210) και πολέμησε στη μάχη του Μπουβίν στο πλευρό του Γάλλου βασιλιά Φιλίππου Αυγούστου.

Οικογένεια

Ο πρώτος του γάμος (1178) με την Μαώ της Βουργουνδίας (1150 - 1192) διήρκεσε τρία χρόνια και χώρισε χωρίς να κάνει παιδιά (1181). Ο λόγος του διαζυγίου ήταν πιθανότατα η συγγένεια αφού κοινός προπάππος τους ήταν ο Γουλιέλμος Α΄, κόμης της Βουργουνδίας και ήταν απόγονοι του Ροβέρτου Β΄ της Γαλλίας.

Με την δεύτερη σύζυγο του Γιολάντα του Κουσί (1164 - 1222) έκανε πολλά παιδιά, μεταξύ των οποίων οι:

Ροβέρτος Γ΄ του Ντρε π. 1185-1234, κόμης του Ντρε. 
Πέτρος Α΄ της Βρετάνης π. 1190-1250, δούκας της Βρετάνης.
Ερρίκος 1193-1240, αρχιεπίσκοπος του Ρενς.
Ιωάννης 1198-1239, τροβαδούρος. Νυμφεύτηκε την κόμισσα του Μακόν & Βιέν.
Φιλίππα του Ντρε 1192-1242, παντρεύτηκε τον Ερρίκο Β΄ των Μονμπελιάρ κόμη του Μπαρ.
Αλίκη, παντρεύτηκε τον Βάλτερ Δ΄ του Βιέν, κυρίου του Σαλέν και μετά τον Ρενάρ Β΄ του Σουαζέλ.
Αγνή 1195-1258, παντρεύτηκε τον Στέφανο Γ΄ των Ιβρέα κόμη του Ωξόν.
Γιολάντα, παντρεύτηκε τον Ραούλ Β΄ των Λουζινιάν κύριο του Ισσουντύν, Ε & Γκιν.

Ο τάφος του Ροβέρτου Β΄ του Ντρε φέρει την ακόλουθη επιγραφή : 

"Γεννημένος από την φυλή των βασιλιάδων και πιστός φύλακας των νόμων ενθάδε κείται ο Ροβέρτος, κόμης του Μπραιν, τα οστά του βρίσκονται δίπλα από αυτά της μητέρας του Αγνής".

Παραπομπές

Πηγές

Evergates, Theodore (1999). Aristocratic women in medieval France. University of Pennsylvania Press.
Evergates, Theodore (2007). The Aristocracy in the County of Champagne, 1100-1300. University of Pennsylvania Press.
Fedorenko, Gregory (2013). "The Thirteenth-Century "Chronique de Normandie"". In Bates, David (ed.). Anglo-Norman Studies XXXV: Proceedings of the Battle Conference 2012. The Boydell Press.
Gislebertus of Mons (2005). Chronicle of Hainaut. Translated by Napran, Laura. Boydell Press.
Mémoires de la Société des lettres, sciences et arts de Bar-le-Duc, Vol.2, Ed. Société des lettres, sciences et arts de Bar-le-Duc, Contant Laguerre Imprimeur Editeur, 1903.
Nicholson, Robert Lawrence (1973). Joscelyn III and the fall of the crusader states 1134-1199. Brill.
Petit, Ernest, ed. (1889). Histoire des ducs de Bourgogne de la race Capétienne. Vol.3. Imprimerie Darantiere.
Pollock, M. A. (2015). Scotland, England and France After the Loss of Normandy, 1204-1296: Auld Amitie. Boydell & Brewer.
Power, Daniel (2008). The Norman Frontier in the Twelfth and Early Thirteenth Centuries. Cambridge University Press.
Richard, Jean (1983). Lloyd, Simon (ed.). Saint Louis, Crusader King of France. Translated by Birrell, Jean. Cambridge University Press.
Setton, Kenneth M.; Wolff, Robert Lee; Hazard, Harry W., eds. (1969). A History of the Crusades. Vol. 2. University of Wisconsin Press.
Sumption, Jonathan (1999). The Albigensian Crusade. Faber and Faber.

Γάλλοι Σταυροφόροι
Οίκος του Ντρε